Amb aquest Decret es crea el Departament de Justícia i Interior amb la finalitat de donar resposta als reptes que planteja avui la seguretat ciutadana i les demandes existents en la societat en aquest àmbit.
Es crea també el Departament de Treball, Indústria, Comerç i Turisme amb la finalitat de donar resposta als reptes econòmics, industrials i socials que planteja el desenvolupament tecnològic i econòmic i la creació d'ocupació que hi està associada.
D'acord amb aquestes modificacions estructurals es redueixen a dues les comissions de Govern però es modifica i reforça la seva composició i presidència per tal d'adequar la seva configuració a l'estructura de l'Administració que s'estableix amb aquest Decret.
D'altra banda, el Departament de Benestar Social passa a denominar-se de Benestar i Família, amb la finalitat d'impulsar l'acció de govern destinada a la família i, per últim, s'atribueix a la persona titular del Departament de Política Territorial i Obres Públiques la condició de portaveu del Govern de la Generalitat per donar suport a la política de comunicació del Govern.
De conformitat amb l'habilitació legal abans esmentada,
Creació i canvi de denominació de departaments
1.2 Es crea el Departament de Treball, Indústria, Comerç i Turisme.
1.3 El Departament de Benestar Social passa a denominar-se Departament de Benestar i Família.
Estructura de l'Administració de la Generalitat
2.1 L'Administració de la Generalitat s'estructura en els departaments següents:
Governació i Relacions Institucionals.
Política Territorial i Obres Públiques.
Treball, Indústria, Comerç i Turisme.
Universitats, Recerca i Societat de la Informació.
2.2 L'àmbit de competència d'aquests departaments és el que determina la normativa sectorial vigent i el que s'estableix en aquest Decret.
Atribució de competències a favor dels nous departaments
3.1 El Departament de Justícia i Interior assumeix la totalitat de les competències i funcions fins ara atribuïdes, respectivament, al Departament de Justícia i al Departament d'Interior.
3.2 El Departament de Treball, Indústria, Comerç i Turisme assumeix la totalitat de funcions i competències que fins ara estaven atribuïdes als respectius departaments que l'integren.
3.3 El Departament de Benestar i Família assumeix les funcions i competències que fins ara estaven atribuïdes al Departament de Benestar Social.
Atribució de funcions a favor del Conseller de Política Territorial i Obres Públiques
Sense perjudici de les facultats que li pertoquen com a cap del Departament, correspon a la persona titular del Departament de Política Territorial i Obres Públiques exercir les de portaveu del Govern de la Generalitat.
5.1 Es dóna nova redacció a l'article 1 del Decret 26/2002, de 5 de febrer, que queda redactat de la manera següent:
"Es creen en el si del Govern de la Generalitat de Catalunya, amb caràcter permanent i per a l'àmbit central, la Comissió de Govern per a Assumptes Institucionals i Socials i la Comissió de Govern per a Assumptes Econòmics."
De la Comissió de Govern per a Assumptes Institucionals i Socials
6.1 Es dóna nova redacció a l'article 2.1 del Decret 26/2002, de 5 de febrer, que queda redactat de la manera següent:
"2.1 Formen part de la Comissió de Govern per a Assumptes Institucionals i Socials, el titular del Departament de Justícia i Interior, que la presideix, la persona titular del Departament de Governació i Relacions Institucionals, que n'exerceix la vice-presidència, i les persones titulars del Departament d'Ensenyament, del Departament de Cultura, del Departament de Sanitat i Seguretat Social, del Departament de Benestar i Família i el secretari del Govern en representació del Departament de la Presidència."
6.2 La Comissió de Govern per a Assumptes Institucionals i Socials assumeix les competències i les funcions fins ara atribuïdes a la Comissió de Govern per Assumptes Culturals i Educatius per l'article 5 del Decret 26/2002, de 5 de febrer.
De la Comissió de Govern per a Assumptes Econòmics
Es dóna nova redacció a l'article 2.2 del Decret 26/2002, de 5 de febrer, que queda redactat de la manera següent:
"2.2 Formen part de la Comissió per a Assumptes Econòmics el titular del Departament d'Economia i Finances, que la presideix, la persona titular del Departament de Política Territorial i Obres Públiques, que n'exerceix la vicepresidència, i les persones titulars del Departament d'Agricultura, Ramaderia i Pesca, del Departament de Treball, Indústria, Comerç i Turisme, del Departament de Medi Ambient, del Departament d'Universitats, Recerca i Societat de la Informació i el secretari del Govern en representació del Departament de la Presidència."
—1 El titular del Departament de Justícia i Interior exerceix les funcions de presidència de la representació catalana a la Comissió Mixta de Transferències Estat-Generalitat.
A efectes administratius, s'adscriu al Departament de Justícia i Interior la Secretaria de la representació catalana a la Comissió Mixta de Transferències Estat-Generalitat.
—2 Els departaments afectats pel que estableix aquest Decret es faran càrrec dels mitjans personals i materials provinents dels departaments que es modifiquen.
Amb aquesta finalitat es realitzaran les actuacions necessàries per determinar l'abast de les transferències que s'hagin de realitzar.
—3 Els departaments que no canvien la seva denominació mantindran les funcions i l'estructura previstes en la normativa vigent fins ara.
Es deroguen totes aquelles disposicions d'igual o inferior rang que s'oposin o contradiguin el que estableix aquest Decret i en particular:
els articles 5.2 i 8 del Decret 297/1999, de 26 de novembre;
el paràgraf quart de l'article 2 del Decret 12/2001, de 17 de gener;
els articles 1, 2.1, 2.2, 2.3 i 5 del Decret 26/2002, de 5 de febrer.
—1 Es faculta el conseller d'Economia i Finances per realitzar les adaptacions pressupostàries necessàries per donar compliment al que estableix aquest Decret.
—2 Aquest decret entra el vigor el mateix dia de la seva publicació al Diari Oficial de la Generalitat de Catalunya.